În Principatul Transilvaniei, după constituirea Uniunii celor trei neamuri și înnăbușirea răscoalei de la Bobâlna în 1438, "jus valachicum"-"legea strămoșească" dispare progresiv în timp ce jupânii și boierii români ("Universitas Valachorum") trebuie să aleagă între trei soluții: pierderea tuturor drepturilor și căderea în iobăgie, „descălecarea” dincolo de Carpați spre Moldova sau Țara Românească sau contopirea în nobilimea ungurească a ișpanilor și grofilor prin trecerea la catolicism și la limba maghiară (cazul Corvinizilor de exemplu). Ultimul document scris atestând "Universitas Valachorum" datează din mai 1355, când adunarea generală ("congregatio generalis") a stărilor transilvane a fost convocată la Turda.